ACTELE NECESARE ÎNTOCMIRII DOSARULUI PENTRU INDEMNIZAŢIE CREŞTERE COPIL, CONFORM O.U.G. NR. 111/2010 
- cerere pentru acordarea indemnizaţiei (nr.cont/iban titular drept, cu semnătura şi ştampila băncii, în cazul solicitării virării acestui
drept în cont bancar);
- copii xerox:buletine părinţi, certificate naştere pentru toţi copiii, certificat de căsătorie(se vor prezenta toate originalele);
- anexa nr.2(adeverinţă completată de angajator pentru 12 luni anterior datei naşterii copilului). In cazul în care angajatorul acordă tichete de masă, suma totală aferentă fiecarei luni va conține și c/v acestora, iar în josul paginii se va face o menţiune expresă.
- copie, conformă cu originalul, după cererea depusă la angajator prin care se solicită suspendarea contractului de muncă;
- copie, conformă cu originalul, după dispoziţia de suspendare a contractului de muncă;
 - titulari ai dosarului de indemnizaţie pot fi: a) mama – caz în care se vor ataşa toate copiile concediilor medicale pentru sarcină şi lăuzie, conforme cu originalul;
b) tata – caz în care se va prezenta adeverinţă eliberată de Casa de Asigurări de Sănătate/angajatorul mamei(după caz)din care să rezulte că mama copilului a beneficiat/ nu a beneficiat de indemnizaţie de maternitate ;
 - în cazul în care soțul/soţia, partenerul/partenera lucrează în cadrul ministerului de apărare, ordine publică sau siguranță națională, se va prezenta adeverinţa care să ateste dacă acesta beneficiază de indemnizaţie creștere copil sau stimulent de inserţie;
 - un dosar plastic care va conţine actele enumerate, în ordinea de mai sus;
De reţinut:
Conform art.11 lit.a) şi b) din O.U.G. nr.111/2010/ O.U.G nr. 164 din 29 noiembrie 2022, dacă ambii părinți îndeplinesc cerințele de acordare a concediului pentru creșterea copilului, prevăzute, acesta se acordă astfel încât:
a) cel puțin 2 luni de concediu pentru creșterea copilului să se efectueze de părintele care nu a solicitat inițial acordarea acestui drept;
b) în situația în care părintele prevăzut la lit. a) nu solicită acordarea concediului pentru creșterea copilului pentru cel puțin 2 luni, deși îndeplinește cerințele prevăzute în prezenta ordonanță de urgență, celălalt părinte nu poate beneficia de dreptul la concediu în locul acestuia.

